cyanic-selkie/wikianc huggingface dataset:
மண்டைதீவு
மிக அழகிய கடற்கரைகளும் செல்வச்செழிப்பான வயல் நிலங்களையும் கம நிலங்களையும் தங்களுடைய தேவைகளை தாங்களே நிறைவு செய்த மக்களையும் கொண்டிருந்த மண்டைதீவு போர்ச்சூழல் காரணமாக விடுதலைப்புலிகளுக்கும் சிறிலங்கா இராணுவத்திற்கும் இடையில் அடிக்கடி கைமாறிக் கொண்டேயிருந்தது. யாழ் நகருக்கும் கடலுக்கும் நடுவே அமைந்திருந்ததினால் போர்க்காலத்தில் கேந்திர முக்கியத்துவம் வாய்ந்த இடமாக மண்டைதீவு இருந்தது. கடும் வெய்யில் மற்றும் வறட்சியான காலநிலை இருந்தாலும், கல்விச் செல்வம் நிறைந்த குடிமக்களைக் கொண்டிருந்தது. மண்டைதீவு மக்கள் ஆசிரியத்தொழிலிலும் குறிப்பிட்ட வியாபாரத்திலும் சிறந்து விளங்கினர். எனினும் பிற்காலத்தில் மக்கள் பல பகுதிகளுக்கும் பரவிச்சென்றபடியால் அங்குள்ள மக்களின் எண்ணிக்கை கனிசமான அளவு குறைந்துள்ளது. மண்டைதீவில் 3 பாடசாலைகள் இருக்கின்றன. மண்டைதீவு மகாவித்தியாயலம் பிள்ளையார் கோயிலுக்கு அருகில் அமைந்துள்ள பெரிய பாடசாலையாகும். மண்டைதீவு ரோமன் கத்தோலிக்க தமிழ் கலவன் பாடசாலையும் கார்த்திகேய வித்தியாசாலையும் கிழக்குப் பகுதியில் அமைந்துள்ளன.
மண்டைதீவில் நன்னீர் வளம் மிகக் குறைவாகவே உள்ளது. தீவின் சில பகுதிகளில் மட்டும் நன்னீர்க் கிணறுகள் உள்ளன. கடல் நீர் நிலத்தின் கீழாக நிலப்பரப்பிற்குள் ஊடுருவுவதே இதற்கான காரணமாகும்.
மண்டைதீவில் மூலிகைகள் அதிகமாக காணப்படுகின்றன. இதனால் சமாதான சூழ்நிலை நிலவிய முன்னைய காலங்களில் யாழ் மாவட்ட கல்லூரிகளின் உயர்தர வகுப்பு மாணவர்கள் இங்கு வந்து தாவரவியல் தொடர்பான ஆராய்சசிகளை மேற்கொள்வதுண்டு.
மண்டைதீவுப் படுகொலைகள் பெரிய அளவில் இராணுவத்தால் படுகொலைகள் 2 தடவைகள் நடந்துள்ளன. இதில் ஒன்று 1986ம் ஆண்டு ஆனி மாதம் பத்தாம் திகதி நடைபெற்றது.
கிராம சேவையாளர் பிரிவு, : ஜே / 08
வெளி இணைப்புகள்
பகுப்பு:சப்த தீவுகள் பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:இலங்கையின் தீவுகள்
கர்டியசு மறுசீராக்கல் வினை
கர்டியசு மறுசீராக்கல் வினை அல்லது கர்டியசு வினை அல்லது கர்டியசு சிதைத்தல் வினை ( Curtius rearrangement ) முதன் முதலில் தியோடர் கர்டியசால் வரையறுக்கப்பட்டது. ஓர் அசைல் அசைட்டு சமசயனேட்டாக மறுசீராக்கம் அடையும் வேதிவினையே கர்டியசு மறுசீராக்கல் வினை எனப்படுகிறது. இவ்வினை தொடர்பாக பல விமர்சனங்கள் வெளியிடப்பட்டுள்ளன.
சமசயனேட்டுகள் பல்வேறு மின்னணுமிகு பொருட்களால் கவரப்படுகின்றன. சமசயனேட்டை ஓர் அமீனாக மாற்ற பெரும்பாலும் தண்ணீர் சேர்க்கப்படுகிறது. இவ்வினையை ஒர் மூவிணைய பியூட்டனால் முன்னிலையில் செய்யும் போது, கரிமவேதியியல் தொகுப்பு வினைகளில் பயன்படும் இடைநிலைகளான மூவிணைய பியூட்டைலாக்சிகார்பனைல் பாதுகாக்கப்பட்ட அமீன்கள் உருவாக்குகிறது.
இருபீனைல்பாசுபோரைலசைட்டு பயன்படுத்தி காபொட்சிலிக்கமிலங்களை அசைல் அசைட்டுகளாக எளிதாக மாற்றலாம்
இவ்வாறே பென்சைல் ஆல்ககால் முன்னிலையில் கர்டியசு வினையை நிகழ்த்தினால் கார்பாக்சிபென்சைல் பாதுகாக்கப்பட்ட அமீன்கள் உருவாகின்றன.
வினை வழிமுறை
கர்டியசு மறுசீராக்கல் வினை இரண்டு படிநிலைகளில் நிகழ்வதாக நம்பப்படுகிறது. நைட்ரசன் வாயுவை இழந்து அசைல்நைட்ரீன் உருவாவது முதல் படிநிலையில் நிகழ்கிறது. இரண்டாவது படிநிலையில் அசைல் நைட்ரீன்களில் உள்ள ஆல்கைல் தொகுதிகள் இடபெயர்ச்சியாவதன் மூலமாக மறுசீரமைப்பு அடைந்து தேவையான சமசயனேட்டு உருவாகிறது. இருப்பினும் இவ்விரு படிநிலைகளும் ஒரே சமயத்தில் நிகழ்கின்றன என்று நடைமுறையில் கிடைத்துள்ள சான்றுகள் குறிப்பிடுகின்றன. தனிநிலை நைட்ரீன் இடைநிலைகள் எதுவும் இங்கு உருவாவதில்லை
வீச்செல்லை
α-சயனோஎசுத்தரை ஓர் அமினோஅமிலமாக மாற்றும் செயலில் கர்டியசு மறுசீராக்கல் வினையின் ஒரு படிநிலை நிகழ்கிறது. இம்மாறுபட்ட வேதிவினை தாராசுகை சிதைத்தல் வினை எனப்படுகிறது
வெளிப்புற இணைப்புகள்
பகுப்பு:மறுசீராக்கல் வினைகள் பகுப்பு:பெயர் வினைகள்
தம்பிரான்
மேற்கோள்கள்
பகுப்பு:சைவ சமயம் பகுப்பு:சைவ சமயம் தொடர்பான குறுங்கட்டுரைகள் பகுப்பு:சைவ ஆதீனங்கள்
நியாயங்கள் பொதுவானவை
நியாயங்கள் பொதுவானவை என்பது ஜெயந்தி சங்கர் எழுதிய ஓர் சிறுகதைத் தொகுப்பு நூல். இதில் 27 சிறுகதைகள் உண்டு. பெரும்பாலான கதைகள் சிங்கப்பூரை களமாக கொள்கின்றன. சார்ஸ் நோய், பதின்பருவத்தின் சிக்கல்கள், பல்லின சமூகம், ஆங்கே நிலவிடும் மனப்பான்மைகள், இணையம் கொடுக்கும் மாயத்தோற்றம் எனப் பல தளங்களில் இக்கதைகள் பயணிக்கின்றன.
யாசுமின் ரசீத்து
யாசுமின் ரசீத்து (Yasmin Rashid) பாக்கித்தான் நாட்டு  அரசியல்வாதி மற்றும் சமூக ஆர்வலர் ஆவார். இவர் தற்போதைய பஞ்சாப் மாகாணத்தின் ஆரம்ப மற்றும் இரண்டாம் நிலை சுகாதார மற்றும் சிறப்பு சுகாதார மற்றும் மருத்துவக் கல்வி அமைச்சராக உள்ளார். 27 ஆகத்து 2018 முதல் இந்த அலுவலகத்தில் பணியில் உள்ளார். அவர் 15 ஆகத்து 2018 முதல் பஞ்சாபின் மாகாண சட்டமன்ற உறுப்பினராகவும் உள்ளார்.
ஆரம்பகால வாழ்க்கை மற்றும் கல்வி
யாசுமின் பாக்கித்தானின் பஞ்சாப் மாகாணம் சக்வாலில் 1950 ஆம் ஆண்டு  செப்டம்பர் மாதம் 21 ஆம் தேதியன்று  பிறந்தார்.
சக்வால் மாவட்டத்தில் உள்ள நீலா கிராமத்தில் தனது ஆரம்பக் கல்வியை முடித்தார் லாகூருக்குச் செல்வதற்கு முன்பு, இவர் இயேசு மற்றும் மேரி கன்னிமடப் பள்ளியில் கல்வி பயின்றார். 1972 ஆம் ஆன்டு யாசுமின் திருமணம் செய்து கொண்டார்.
பின்னர் இவர் கராச்சியின் மருத்துவர்கள் மற்றும் அறுவை சிகிச்சை நிபுணர்கள் பாக்கித்தானின் மருத்துவர் மற்றும் அறுவை சிகிச்சை நிபுணர் பட்டம் பெற்றார்.
தொழில்முறை தொழில்
1998 முதல் 2000 ஆம் ஆண்டு வரை பாக்கித்தான் மருத்துவ சங்கத்தின் தலைவராக பணியாற்றினார் மருத்துவ சங்கத்தின் லாகூர் அத்தியாயத்தின் தலைவராக 2008 முதல் 2010 வரை பணியாற்றினார் மற்றும் பஞ்சாபில் உள்ள பெண்கள் சுகாதாரக் குழுவின்பணிக்குழு பெண்கள் மேம்பாட்டு தலைவராகவும் இருந்தார்.
தொழிலில் ஒரு மகளிர் மருத்துவ நிபுணர் மற்றும் கிங் எட்வர்ட் மருத்துவப் பல்கலைக்கழகத்தில் மகப்பேறியல் மற்றும் மகளிர் மருத்துவத் துறையின் தலைவராக பணியாற்றினார். அவர் ராவல்பிண்டி மருத்துவப் பல்கலைக்கழகம், பாத்திமா சின்னா மருத்துவப் பல்கலைக்கழகம் மற்றும் மத்திய பூங்கா மருத்துவக் கல்லூரியின் மரபியல் துறையின் தலைவராக பணியாற்றினார்.
அரசியல் வாழ்க்கை
யாசுமின் 2010 இல் அரசுப் பணியில் இருந்து ஓய்வு பெற்றார் மற்றும் அவரது மாமனாரின் ஆலோசனையின் பேரில் பாக்கித்தான் தெக்ரீக்-இ-இன்சாஃப் கட்சியில் சேர்ந்தார்.
பாக்கித்தான் தேசிய சபை தேர்தலில் வேட்பாளராகப் போட்டியிட்டு 52354 வாக்குகள் பெற்று தோல்வியடைந்தார். அப்போதைய சனாதிபதி பாக்கித்தான் முசுலீம் லீக் (ந) நவாசு செரீப்  91,683 வாக்குகளுடன் வெற்றி பெற்றார்.
2017 இல், பனாமா பேப்பர்சு வழக்குத் தீர்ப்பைத் தொடர்ந்து பாக்கித்தான் உச்ச நீதிமன்றத்தால் நவாசு தேசிய சட்டமன்ற உறுப்பினராக தகுதி நீக்கம் செய்யப்பட்ட பிறகு  அந்தத் தொகுதியில் இடைத்தேர்தல் நடத்தப்பட்டது. 2017 செப்டம்பரில் நடந்த இடைத்தேர்தலில் தேசிய சட்டமன்றத் தொகுதியில் போட்டியிட யாசுமினை கட்சி பரிந்துரைத்தது. எனினும் இவர் குல்சூம் நவாசிடம் தோல்வியடைந்தார்.
பஞ்சாப் மாநில சட்டமன்றத்திற்கு நடைபெற்ற 2018 பாக்கித்தான் பொதுத் தேர்தலில் பெண்களுக்கு ஒதுக்கப்பட்ட இடத்தில் கட்சியின் வேட்பாளராகத் தேர்ந்தெடுக்கப்பட்டார்.
27 ஆகத்து 2018 அன்று, முதலமைச்சர் சர்தார் உசுமான் புசுதாரின் மாகாண பஞ்சாப் அமைச்சரவையில் யாசுமின் சேர்க்கப்பட்டார் மற்றும் பஞ்சாப் மாநிலத்தின் ஆரம்ப மற்றும் இரண்டாம் நிலை சுகாதார அமைச்சராகவும் நியமிக்கப்பட்டார்.
மேற்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:பாக்கித்தான் அரசியல் பகுப்பு:பாக்கித்தானியர்கள்
நரிக்குடி ஊராட்சி ஒன்றியம்
நரிக்குடி ஊராட்சி ஒன்றியம் (Narikudi Block) தமிழ்நாட்டின், விருதுநகர் மாவட்டத்தில் உள்ள 11 ஊராட்சி ஒன்றியங்களில் ஒன்றாகும். நரிக்குடி ஊராட்சி ஒன்றியம் 44 ஊராட்சி மன்றங்களைக் கொண்டுள்ளது. திருச்சுழி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் நரிக்குடியில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, நரிக்குடி ஊராட்சி ஒன்றியத்தின் மொத்த மக்கள் தொகை 73,022 ஆகும். அதில் பட்டியல் இன மக்களின் தொகை 17,278 ஆக உள்ளது. பட்டியல் பழங்குடி மக்களின் தொகை 3 ஆக உள்ளது.
மேற்கோள்கள்
பகுப்பு:விருதுநகர் மாவட்ட ஊராட்சி ஒன்றியங்கள்
இழைமமானி
இழைமமானி (Fiberscope) உள்கட்டமைப்புகளைப் பார்த்தறிவதற்குப் பயன்படும் ஒரு நெகிழ் திறனுடைய கருவியாகும். இதில் ஓர் உள் சுழல் தண்டு இருக்கும். அதில் ஒளி செல்லக் கூடிய நெகிழ்திறனுடைய இழைமங்கள் இணைக்கப்பட்டிருக்கும். கருவியின் ஒரு முனையில் கண்ணருகு வில்லையும் மறுமுனையில் ஒரு பொருளருகு வில்லையும் பொருத்தப்பட்டிருக்கும். இயந்திரங்கள், பூட்டுகள் மற்றும் மனித உடலின் உட்புறங்கள் போன்ற சிறிய கடினமான இடங்களை ஆய்வு செய்ய இக்கருவி பயன்படுகிறது.
வரலாறு
ஒளிவிலகல் மூலம் வரும் ஒளியை வழிநடத்தினால் இழை ஒளியியலை சாத்தியமாக்கலாம் என்ற கொள்கை 1840 ஆம் ஆண்டுகளின் முற்பகுதியில் பாரிசு நகரில் டேனியல் கொலாடன் மற்றும் யாக் பாபினெட்டு ஆகியோரால் முதன்முதலில் நிரூபிக்கப்பட்டது. பின்னர் 1930 ஆம் ஆண்டில், செருமன் நாட்டு மருத்துவ மாணவரான என்ரிச்சு லாம் என்பவர் ஒரு பிம்பத்தை எடுத்துச் செல்ல அதனுடன் கண்ணாடி இழைகளின் கற்றையை ஒன்றாக இணைத்து வெற்றி கண்ட முதல் நபர் என்ற சிறப்பைப் பெற்றார். இக்கண்டுபிடிப்பே அகநோக்கி மற்றும் இழைமமானி கருவிகளை கண்டுபிடிக்க வழிவகுத்தது. 1960 ஆம் ஆண்டுகளில் அக்நோக்கியானது கண்ணாடி இழை மூலம் மேம்படுத்தப்பட்டது. கருவி வளைந்து இருக்கும்போது கூட கண்ணாடி இழை ஒளியை கடத்த அனுமதிக்கும் ஒரு நெகிழ்ச்சியை கொண்டிருக்கும். இச்சோதனை முறையில் பயனர்களுக்கு நிகழ்நேர கண்காணிப்பு திறன் வழங்கப்பட்டதென்றாலும்  அவர்களுக்கு புகைப்படங்களை எடுத்து பயன்படுத்தும் திறன் அப்போது கிடைக்கவில்லை. 1964 ஆம் ஆண்டில் முதல் வயிற்றறை புகைப்படக் கருவியான இழைமமானி கண்டுபிடிக்கப்பட்டது. இவ்வாறு ஓர் அகநோக்குக் கருவியில் புகைப்படக்கருவி இணைக்கப்பட்டது அப்போதைக்கு முதல் முறையாகும். இந்த கண்டுபிடிப்பு மிகவும் கவனமான அவதானிப்புக்கும் மிகவும் துல்லியமான நோயறிதல்களுக்கும் வழிவகுத்தது.
ஒளியியல்
கண்ணாடி இழை கற்றைகளின் அறிவியலைப் பயன்படுத்துவதன் மூலம் இழைமமானிகள் செயல்படுகின்றன. இவை ஏராளமான கண்ணாடி கம்பி வடங்களைக் கொண்டுள்ளன. மனிதனின் தலைமுடியைப் போல மெல்லியதாகக் காணப்படும் இக்கம்பி வடங்கள் தூய்மையான கண்ணாடியால் ஆனவையாகும். கண்ணாடி இழைம வடங்களின் மூன்று முக்கிய கூறுகள் பின்வருமாறு விளக்கப்படுகின்றன.
இழைம மானியில் இரண்டு வெவ்வேறு வகையான கண்ணாடி இழை கற்றைகள் பயன்படுகின்றன. அவை:
முழு அக எதிரொளிப்பு
கண்ணாடி இழை வடங்கள் தகவல்களை எடுத்துச் செல்ல ஒட்டுமொத்த முழு அக எதிரொளிப்பு விதியைப்  பயன்படுத்துகின்றன. ஓர் ஊடகத்திலிருந்து மற்றொரு ஊடகத்திற்கு ஒளி பயணிக்கும்போது அது ஒளிவிலகல் அடையும். அடர்த்தி குறைந்த ஊடகத்திலிருந்து அடர்த்தி மிகு ஊடகத்திற்கு ஒளி பயணிக்கும் போது அது இயல்பான பாதையிலிருந்து வெளிப்புறமாக விலகிச் செல்லும், இதேபோல அடர்த்தி மிகு ஊடகத்திலிருந்து அடர்த்தி குறைவான ஊடகத்திற்கு ஒளி பயணிக்கும் போது மேற் குறிப்பிட்டுள்ள பாதைக்கு தலைகீழாக விலகல் அடையும். இழைமமானிகளில் ஒளியானது  அடர்த்தி மிகு கண்ணாடி உள்ளகத்திலிருந்து (உயர் ஒளிவிலகல் குறியீட்டு எண்)   அடர்த்தி குறைந்த ஊடகத்திற்கு  (குறைந்த ஒளிவிலகல் குறியீட்டு எண்) பயணிக்கிறது. ஏனெனில் மையத்தின் மேற்பரப்பு ஒரு சரியான ஆடியைப் போல செயல்படுவதால் இது நிகழ்கிறது. ஒளியின் கோணம் எப்போதும் முக்கியக் கோணத்தை விட அதிகமானதாக இருக்கும்.
மருத்துவப் பயன்பாடுகள்
நோயாளிகளின் உடலில் உள்ள சிக்கல்களை பெரிய கீறல்கள் ஏதும் செய்யாமல் பரிசோதிக்க மருத்துவர்கள் மற்றும் அறுவை சிகிச்சை நிபுணர்களுக்கு உதவும் ஒரு கருவியாக மருத்துவத் துறையில் இழைமமானிகள் பயன்படுத்தப்படுகின்றன. இந்த செயல்முறை அகநோக்கியியல் என்று அழைக்கப்படுகிறது. நோயாளியின் உறுப்பு பாதிக்கப்பட்டுள்ளதா, சேதமடைந்ததா அல்லது புற்றுநோயாக இருக்குமா என்று சந்தேகிக்கும்போது மருத்துவர்கள் இக்கருவியைப் பயன்படுத்துகிறார்கள். உடலின் பரப்பளவை அடிப்படையாகக் கொண்டு ஏராளமான வகை மருத்துவப் பயன்பாடுகள் உள்ளன அவை பின்வருமாறு: எந்தவொரு மருத்துவ நுட்பமும் அவற்றுக்கென சாத்தியமான அபாயங்களைக் கொண்டிருந்தாலும், அகநோக்கியலுக்காக இழைமமானியைப் பயன்படுத்துவதால் தொற்று மற்றும் இரத்த இழப்பு அபாயங்கள் குறைவாகும்.
பிற பயன்பாடுகள்
இழைமமானி முக்கியமாக மருத்துவ நோக்கங்களுக்காகப் பயன்படுத்தப்படுகிறது என்றாலும் இது வேறு சில நோக்கங்களுக்காகவும் பயன்படுத்தப்படுகிறது. பூட்டுத் தொழிலாளர்கள் உட்புற கம்பிகளின் நிலையை சரிபார்க்க இவற்றைப் பயன்படுத்துகிறார்கள்; தொழில்நுட்ப வல்லுநர்கள் மற்றும் ஆய்வாளர்கள் இயந்திரங்களின் உட்புறத்தைப் பார்க்க இவற்றைப் பயன்படுத்துகிறார்கள். கதவுகளுக்கு அடியில் வைத்து சரிபார்க்க அல்லது கடுமையான கண்காணிப்பை மேற்கொள்ளவும் இதை பயன்படுத்துகிறார்கள்.
மேற்கோள்கள்
பகுப்பு:மருத்துவக் கருவிகள் பகுப்பு:ஒளியியல் கருவிகள்
தேசியக் கல்லூரி, திருச்சி
தேசியக் கல்லூரி தமிழ்நாட்டின் திருச்சிராப்பள்ளி மாவட்டத்தில் மலைக்கோட்டைக்கு அருகில் அமைந்துள்ளது. இக்கல்லூரி 1919ஆம் ஆண்டில் நிறுவப்பட்டது. முன்னாள் இந்திய குடிரசுத்தலைவரான ராமசுவாமி வெங்கடராமன், முன்னாள் ஆந்திர மாநில ஆளுநரான சி. ரெங்கராஜன், திரைப்பட இயக்குனரான அகத்தியன் ஆகியோர் இக்கல்லூரியின் முன்னாள் மாணவர்கள். இது பாரதிதாசன் பல்கலைக்கழகத்துடன் இணைக்கப்பட்ட, தன்னாட்சி பெற்ற கல்லூரியாகும்.
மேற்கோள்கள்
பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள்
2-பியூட்டனால்
2-பியூட்டனால் (2-Butanol) என்பது CH3CH(OH)CH2CH3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை ஈரிணைய பியூட்டனால் என்ற பெயராலும் அழைக்கலாம். நிறமற்ற நீர்மமான இந்த ஈரிணைய ஆல்ககால் எளிதில் தீப்பிடித்து எரியும். தண்ணீரில் மூன்று பகுதிகள் கரையும். கரிமக் கரைப்பான்களில் நன்றாக கலக்கும். பேரளவில் தயாரிக்கப்படும் 2-பியூட்டனால் தொழிற்சாலை கரைப்பான மெத்தில் எத்தில் கீட்டோன் தயாரிப்பதற்கு பயன்படும் ஒரு முன்னோடிச் சேர்மமாகும். 2-பியூட்டனால் ஒரு படியா மூலக்கூறு எனப்படுவதால் வலஞ்சுழி-(−)-2-பியூட்டனால் அல்லது இடஞ்சுழி-(+)-2- என்ற முப்பரிமாண மாற்றியங்கள் இரண்டில் ஒன்று உருவாகும். பொதுவாக இரண்டு முப்பரிமாண மாற்றியங்களில் 1:1 என்ற விகிதத்திலான சமதிருப்பக் கலவையாகத் தோன்றுகிறது.
தயாரிப்பும் பயன்களும்
1-பியூட்டீன் அல்லது 2-பியூட்டீன் சேர்மம் நீரேற்றம் செய்யப்பட்டு தொழில்துறை ரீதியாக 2-பியூட்டனால் தயாரிக்கப்படுகிறது : கந்தக அமிலம் இவ்வினை மாற்றத்திற்கு வினையூக்கியாகப் பயன்படுத்தப்படுகிறது.. ஆய்வகத்தில் இது கிரிக்னார்டு வினை வழியாக தயாரிக்கப்படுகிறது. உலர்ந்த டை எத்தில் ஈதர் அல்லது டெட்ரா ஐதரோபியூரான் உடன் அசிடால்டிகைடும் எத்தில்மக்னீசியம் புரோமைடும் சேர்ந்து வினைபுரிவதால் 2-பியூட்டனால் உருவாகிறது. சிறிதளவு 2- பியூட்டனால் ஒரு கரைப்பானாகப் பயன்படுத்தப்பட்டாலும், முக்கியமாக பியூட்டானோன் எனப்படும் மெத்தில் எத்தில் கீட்டோன் சேர்மமாகவே மாற்றப்படுகிறது, இது ஒரு முக்கியமான தொழில்துறை கரைப்பான் ஆகும். பல உள்நாட்டு துப்புரவு முகவர்கள் மற்றும் சாய நீக்கிகளில் இது காணப்படுகிறது. 2-பியூட்டனாலின் ஆவியாகும் எசுத்தர்கள் இனிமையான நறுமணங்களைக் கொண்டிருக்கின்றன, மேலும் அவை சிறிய அளவில் வாசனை திரவியங்களாகவோ அல்லது செயற்கை சுவைகளிலோ பயன்படுத்தப்படுகின்றன
கரைதிறன்
2-பியூட்டனாலின் கரைதிறன் பெரும்பாலான ஆதார மூலங்களில் தவறானது. மெர்க் இன்டெக்சு சி.ஆர்.சி வேதியியல் புத்தக கையேடு மற்றும் இயற்பியல் மற்றும் லாங்கேவின் வேதியியல் கையேடு போன்ற மிகவும் பிரபலமான மேற்கோள்களும் இதில் உள்ளடங்கி உள்ளன. வேதியியல் பாதுகாப்பு குறித்த பன்னாட்டு திட்டம் கூட தவறான கரைதிறனை பட்டியலிடுகிறது. இந்த பரவலான பிழை பீல்சுடீனின் கரிம வேதியியல் கையேடு நூலின் காரணமாக உருவானது. இந்த நூலில் 100 கிராம் நீரில் 2-பியூட்டனாலின் கரைதிறன் 12.5 கிராம் என்று தவறாக கரைதிறனை மேற்கோளிடுகிறது. தொடர்ந்து பல ஆதார மூலங்கள் இந்த கரைதிறனைப் பயன்படுத்தின, இது தொழில்துறை உலகில் பரவலாகப் பயன்படுத்தப்பட்டு ஒரு பிழையாக மாறியுள்ளது. சரியான கரைதிறன் 20 பாகை செல்சியசு வெப்பநிலையில் 35.0  கிராம் / 100  கிராம், 25 பாகை செல்சியசு வெப்பநிலையில் 29   கிராம் / 100   கிராம், மற்றும் 30 பாகை செல்சியசு வெப்பநிலையில் 22  கிராம் / 100  கிராம் என்று முதன்முதலில் 1886 ஆம் ஆண்டில் அலெக்சீவால் வெளியிடப்பட்டது.
பாதுகாப்பு
மற்ற பியூட்டனால்களைப் போலவே 2-பியூட்டனாலும் குறைந்த கடுமையான நச்சுத்தன்மையைக் கொண்டுள்ளது. இதன் உயிர்க்கொல்லும் அளவு எலிகளுக்கு வாய்வழியாக கொடுக்கும் போது கிலோகிராமுக்கு 4400 மில்லி கிராம் ஆகும். 2-பியூட்டனால் சேர்மத்தை வழக்கமாக காய்ச்சி வடிகட்டும் போது பல வெடிப்பு நிகழ்வுகள் அறியப்பட்டுள்ளனref>, and references cited therein. .. தூய ஆல்ககால்களின் கொதிநிலையை விட அதிக கொதிநிலையுடன் பெராக்சைடு உருவாக்கம் இருப்பதால் இவ்வெடி விபத்துகள் நிகழ்கின்றன. ஆல்ககால்கள், ஈத்தர்களைப் போலன்றி, பெராக்சைடு அசுத்தங்களை உருவாக்கும் திறன் கொண்டதாக பரவலாக அறியப்படாததால் ஆபத்து கவனிக்கப்படாமல் போகக்கூடும்.
புற இணைப்புகள்
பகுப்பு:ஆல்கனால்கள் பகுப்பு:ஆல்ககால் கரைப்பான்கள் பகுப்பு:இரண்டாம்நிலை ஆல்ககால்கள்
சரசவியா விருதுகள்
சரசவியா விருதுகள் சின்கள மொழி திரையில் செயல்படுவோர்க்கு வழங்கப்படும் விருதுகளாகும். இது சரசவியா வார இதழ், லேக் ஹவுஸ் எனப்படும் சிலோன் பத்திரிக்கை நிறுவனம் ஆகியவை இணைந்து வருடாவருடம் வழங்குகின்றன. இந்த விருதுகள் முதன்முதலில் 1964 ஆம் ஆண்டில் வழங்கப்பட தொடங்கியது.
தற்போதைய விருதுகள்
2004 ஆம் ஆண்டில், மொத்தம் 12 முக்கிய விருதுகளுடன் மொத்தம் 33 விருதுகள் வழங்கப்படும். இருப்பினும், இது ஆண்டுதோறும் மாறுபடுகிறது. இங்கு வழங்கப்பயும் விருதுகளின் பட்டியல் கீழ்வருமாறு:
குறிப்புகள்
பகுப்பு:இலங்கைத் திரைப்படத்துறை பகுப்பு:இலங்கை விருதுகள்
நசீம் பேகம்
ஆரம்ப கால வாழ்க்கை
நசீம் பேகம் 1936 இல் பிரித்தானிய இந்தியாவின் அமிருதசரசு நகரில் பிறந்தார். புகழ்பெற்ற கசல் பாடகர் பரிதா கானூமின் மூத்த சகோதரியான பாடகர் முக்தார் பேகம் என்பவரிடமிருந்து தனது இசை பயிற்சியைப் பெற்றார்.
தொழில்
இவரது முதல் படம், பின்னணி பாடகராக, இசை இயக்குனர் குலாம் அகமது சிஷ்டி இசையமைத்த குடி குடா (1956) என்ற படமாகும். 1958ஆம் ஆண்டில், இசையமைப்பாளர் மியான் ஷெஹார்யார் இவரது குரலால் பெரிதும் ஈர்க்கப்பட்டு தனது பெகுனா (1958) படத்தில் பாடுவதற்கான வாய்ப்பை வழங்கினார். இவர் "நைனான் மே ஜல் பார் ஆயே" பாடலுடன் வெற்றியைப் பெற்றார். இது 1950களில் மிகவும் பிரபலமான தடங்களில் ஒன்றாக மாறியது. பிரபல பின்னணி பாடகர் அகமது ருஷ்டியுடன் மறக்கமுடியாத பாடல்களை பாடியதன் மூலம் இவர் புகழ் பெற்றார்.
தேசபக்திப் பாடல்கள்
நசீம் பேகம் பல தேசபக்தி பாடல்களையும் பாடியுள்ளார். 1965 இல் இது பாக்கித்தான் வானொலியில் ஒலிபரப்பப்பட்டது. பாகிஸ்தான் பதிவு.
இறப்பு
இவர் 1971 செப்டம்பர் 29 அன்று தனது 35 வயதில் லாகூரில் இறந்தார்.
மேற்கோள்கள்
பகுப்பு:1971 இறப்புகள் பகுப்பு:1936 பிறப்புகள் பகுப்பு:பெண் பாடகர்கள் பகுப்பு:பாக்கித்தானியர்கள்
இராஜபாளையம் ஊராட்சி ஒன்றியம்
இராசபாளையம் ஊராட்சி ஒன்றியம் (Rajapalayam Block) தமிழ்நாட்டின், விருதுநகர் மாவட்டத்தில் உள்ள 11 ஊராட்சி ஒன்றியங்களில் ஒன்றாகும். இராசபாளையம் ஊராட்சி ஒன்றியம் 36 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் இராசபாளைத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, இராஜபாளையம் ஊராட்சி ஒன்றியத்தின் மொத்த மக்கள் தொகை 1,56,460 ஆகும். அதில் பட்டியல் இன மக்களின் தொகை 45,492 ஆகவும் மற்றும் பட்டியல் பழங்குடி மக்களின் தொகை 243 ஆகவும் உள்ளது.
கிராம ஊராட்சி மன்றங்கள்
இராஜபாளையம் ஊராட்சி ஒன்றியத்தில் உள்ள 36 கிராம ஊராட்சி மன்றங்கள் விவரம்:
மேற்கோள்கள்
பகுப்பு:விருதுநகர் மாவட்ட ஊராட்சி ஒன்றியங்கள் பகுப்பு:விருதுநகர் மாவட்டம்
1876-79 வட சீனப்பஞ்சம்
thumb| பஞ்சத்தில் பாதிக்கப்பட்டவர்கள் தங்கள் குழந்தைகளை விற்கும் காட்சி சீனப் பஞ்சம் (1878) 1876-79 ஆம் ஆண்டின் வட சீனப் பஞ்சம் சீனாவில் சிங் வம்சத்தின் ஆட்சியின் போது நடந்தது. இந்த வறட்சி 1875 ஆம் ஆண்டில் வட சீனாவில் தொடங்கியது, அடுத்தடுத்த ஆண்டுகளில் பயிர்கள் வளர்ச்சியின்றி இருந்ததால் மிகப்பெரிய பஞ்சமாக வெடித்தது. சான்ஸி, ஜிலி, ஹெய்நான், சாங்டோங் மற்றும் ஜியாங்சு மாவட்டத்தின் வடக்குப் பகுதிகள் இப்பஞ்சத்தில் பாதிக்கப்பட்ட இடங்கள். பஞ்சத்தால் பாதிக்கப்பட்ட ஐந்து மாகாணங்களில் மொத்த மக்கள்தொகையான 108 மில்லியன் மக்களில் 9-13 மில்லியன் மக்கள் இறந்தனர்.
இப்பஞ்சத்தை ஏற்படுத்திய கடும் வறட்சி என்சோ எனப்படும் எல் நினோ-தென் அலைவின் தாக்கத்தால் ஏற்படுத்தப்பட்டது.
பஞ்சம் மற்றும் நிவாரண முயற்சிகள்
பிரிட்டிஷ் மதப் போதகரான டிமோதி ரிச்சர்ட் முதன்முதலில் 1876 கோடைகாலத்தில் சாங்டோங்கில் வறட்சி காரணமாக ஏற்பட்டுள்ள பஞ்சத்திற்கு சர்வதேச கவனத்தை ஈர்த்தார். ஷாங்காயில் உள்ள வெளிநாட்டு சமூகத்தினரிடம் பாதிக்கப்பட்டவர்களுக்கு உதவ அவர் பணம் வசூலித்தார். மார்ச் 1877 இல், சாண்டோங் பஞ்சம் நிவாரண குழுவானது இராஜதந்திரிகள், வணிகர்கள், மற்றும் புராட்டஸ்டன்ட் மற்றும் ரோமன் கத்தோலிக்க மதப் போதகர்களின் பங்கேற்புடன் நிறுவப்பட்டது.
அண்டை மாகாணமான சான்சி மாகாணத்தில் வறட்சி நிலைமைகள் சான்டோங்கை விட மோசமடைந்துள்ளன என்பதை ரிச்சார்டுக்கு தெரியவந்தது. 1878 ஆம் ஆண்டின் முற்பகுதியில் ரிச்சர்ட் சான்சிக்கு பயணித்தார். அவரது "பஞ்சம் நாட்குறிப்பு" சூழ்நிலைகளை விவரிக்கிறது. "மக்கள் தங்கள் மனைவிகளையும், மகள்களையும் விற்றனர், வேர்கள், அழுகிய உடல்கள், இலைகள் ஆகியவற்றை சாப்பிடுகின்றனர் என விவரிக்கிறார்.
பஞ்சத்தில் மிகுந்த பாதிப்பிற்கு உள்ளான மாகாணம் சான்சி. சான்சியின் மொத்த மக்கட்தொகையான 15 மில்லியன் மக்களில் 5.5 மில்லியன் மக்கள் இறந்ததாக மதிப்பிடப்பட்டுள்ளது. தொலைதூரத்தில் இருக்கும் மாவட்டங்கள் மற்றும் அணுக முடியாத கிராமப்புற மாவட்டங்களில் பெரும்பாலானவை பாதிக்கப்பட்டன.
பஞ்சத்தை எதிர்த்துப் போராட நன்கொடை வேண்டி ஒரு சர்வதேச வலைப்பின்னல் அமைக்கப்பட்டது. இந்த வலைப்பின்னல்களுக்கு பெரும்பாலான நிதி இங்கிலாந்து மற்றும் அந்நிய நாடுகளுடன் வைத்திருந்த வணிகத்தின் மூலம் திரட்டப்பட்டது. இந்த முயற்சியால் 204,000 வெள்ளி டால்சு (நாண்யங்கள்) திரட்டப்பட்டன. இது 2012 ஆம் ஆண்டில் $7-10 மில்லியனுக்கு சமமானதாகும். ரோமன் கத்தோலிக்கர்கள் குறைந்தது 125,000 டால்சுவை (சுமார் $5 மில்லியன்) திரட்டினர்.
மழை
1879 ஆம் ஆண்டு ஜூன் மாதம் பஞ்சம் இருந்த பகுதிகளில் கடுமையான மழை பெய்ததால், பயிர் அறுவடை செய்யப்பட்டு பஞ்சம் முடிவுக்கு கொண்டுவரப்பட்டது.
கலேவலா
கலேவலா (Kalevala) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். இக்காவியம் 1849 ஆம் ஆண்டிலேயே ஒழுங்கான வடிவத்தைப் பெற்றது. எனினும், இவற்றுக்கு நேரடியான அடிப்படைகளாக அமைந்த வாய்மொழிப் பாடல்கள் கிபி 1ம் நூற்றாண்டு காலப் பகுதியிலேயே உருவாகிவிட்டன.
கலேவலா தொகுப்பு
சிறந்த மொழிநூல் வல்லுநரான எலியாஸ் லொண்ரொத் (1802-1884) என்பாரே இக் காவியத்தைத் தொகுத்தவராவார். இவராலும் மற்றும் பின்லாந்தின் நாட்டார் இலக்கியத்தின் முன்னோடிகளாலும் பின்லாந்தின் கரேலியாவின் நாட்டுப் புறங்களிலிருந்து சேகரிக்கப்பட்ட, சிறந்த தொன்மையான நாட்டுப் பாடல்களே இத் தொகுப்பின் மூலங்களாகும்.
வரலாறு
thumb|left|400px|ஐனோவின் கதை, கலேவலாவின் ஒரு பகுதி், படம் வரைந்தவர்: அக்செலி கலென்-கலேலா (Akseli Gallen-Kallela), 1891 கரேலியா என்னும் பிரதேசத்தின் பெரும் பகுதி பின்லாந்தின் கிழக்கு எல்லைக்கு அப்பால் ரஷ்யாவில் இருக்கிறது. கரேலியா என்னும் இப்பகுதி பின்னிஷ் - கரேலியா கலாச்சாரம் என்றொரு எல்லைக் கோட்டை அமைத்துக் கொண்டு தூரதேச நாகரீக மையங்களிலிருந்தும் அரிதாய்க் குடியேறப்பட்ட காட்டுப் பிரதேசங்களிலிருந்தும் துண்டிக்கப்பட்டிருந்தது. இதனால் இந்த நாட்டுப் பாடல்கள் 19 ஆம் நூற்றாண்டு வரை, பரம்பரை பரம்பரையாக வாய்மொழி மரபில் பாதுகாக்கப்பட்டு வந்துள்ளன. புரட்டஸ்தாந்தம், லூத்தரன் கிறித்தவ இயக்கம் ஆகியன ஏற்படும் வரையில், ரஷ்யாவில் மேலோங்கியிருந்த பழமைவாதக் கிறித்தவம் பின்லாந்தின் ஏனைய பகுதிகளில் இருந்த ரோமன் கத்தோலிக்க இயக்கத்திலும் பார்க்க மிகவும் பொறுதியுடன் இருந்ததே இதற்குக் காரணமாகும். கலேவலா மொத்தத்தில் பின்னிஷ் மொழி பேசும் மக்களின் கிறிஸ்துவுக்கு முற்பட்ட காலத்து மதத்தையும் வீரப்பண்புகளுடைய புனை கதைகளையும் பிரதிபலித்தது, எனினும் இந்நாட்டை வெற்றிக்கொண்ட சுவீடிஷ்க்காரர் கி.பி. 1155 இல் பலவந்தமாகக் கொண்டுவந்த கிறித்துவத்தின் வெற்றியே கடைசிப் பாடலின் கருவாயிற்று.
கலேவலா பெயர்க்காரணம்
கலேவலா என்னும் பெயர் பின்னிஷ் மொழியில் 'இடம்' என்பதைக் குறிப்பிடும் -லா என்னும் பெயர் விகுதியில் முடிவடைகிறது. 'கலேவா' என்னும் முதல் அடி பின்லாந்தியரின் சந்ததியின் ஆதிமுதல்வரின் பெயராகக் கருதப்படுகிறது. இவருக்கு பன்னிரண்டு ஆண் மக்கள் இருந்தனர். கலேவலாவின் நாயகர்களான வைனாமொயினனும் இல்மரினனும் இவர்களில் அடங்குவர். பின்னிஷ் மொழியில் 'கலேவா' என்பது விண்மீன்களின் பல பெயர்களாக வருகிறது.
தமிழில் கலேவலா
கலேவலா பாடல்கள் இற்றைவரை தமிழ் உட்பட 50க்கும் மேற்பட்ட உலக மொழிகளில் மொழிபெயர்க்கப்பட்டுள்ளது. தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.
மேற்கோள்கள்
பகுப்பு:பின்லாந்து பகுப்பு:நூல்கள் பகுப்பு:நோர்சு தொன்மவியல்
வெள்ளைப்படுதல்
வெள்ளைப்படுதல் நோய் (Leukorrhea) என்பது பெண்களின் பிறப்புறுப்பு வழியே கெட்டியான மஞ்சள் கலந்து வெண்ணிறமான நீர்மம் வெளிப்படுதலாகும். இதனை வெள்ளைப்படுதல், வெள்ளைப்பாடு அல்லது வெட்டை எனவும் குறிப்பிடுகின்றனர். வெள்ளைப்படுதலுக்குப் பல காரணங்கள் இருந்தாலும் பொதுவாக ஈத்திரோசன் சமச்சீரற்ற தன்மை மற்றும் பாலியல் தொற்று காரணமாகச் சொல்லப்படுகிறது. பெண்களின் கருப்பை வாய்,கருப்பை உட்புறச்சுவர், பிறப்புறுப்புத் தசைப்பகுதிகள் ஆகியவற்றில் சுரக்கும் திரவமானது பெண்களின் பிறப்புறுப்பை ஈரமாகவே வைக்கவும் உராய்வுகள் ஏற்படாமல் இருக்கவும் உதவுகிறது. பிறப்புறுப்பில் ஏற்படும் தொற்று காரணமாகவோ அல்லது பாலியல் நோய்க்காரணமாகவோ இத்திரவம் அதிகமாக வெளிப்படும். சில நேரங்களில் வெளிப்படுவதும் நிற்பதுமாக இருக்கும். சிலருக்கு துர்நாற்றத்துடன் கூடிய மஞ்சள் திரவம் பல ஆண்டுகள் தொடர்ந்தும் வெளிப்படும். இது வழக்கமாக கருப்பை வாய் வீக்கம் அல்லது புணர்புழை வீக்கம் ஏற்பட்டிருப்பதன் இரண்டாம்நிலை அறிகுறியாகும். சில நேரங்களில் வெள்ளைப்படும் பகுதியில் நமைச்சலுடன் கூடிய அரிப்பும் எரிச்சலும் இருக்கும்.
பிறப்பிறுப்பில் வெளிப்படும் திரவத்தில் கலந்திருக்கும் >10 இரத்த வெள்ளையணுக்களை நுண்ணோக்கிப் பரிசோதனை மூலம் கண்டறியலாம். வெள்ளைப்படுதல் என்பது அசாதாரணமான ஒன்றல்ல. இது நோய்த்தொற்று, புற்று, சுரப்பிகளின் மாற்றம் ஆகியவற்றுக்கான முன்னறிவிப்பாகும். சிலசமயம் ஒரு பெண் முதல் மாதவிடாய்ச் சுழற்சிக்கு முன் இது போன்ற வெள்ளைப்படுதல் அவள் பருவமடைவதற்கான அறிகுறியாகக் கொள்ளப்படுகிறது.
சாதாரண வெள்ளைப்படுதல்
வெள்ளைப்படுதல் என்பது மிகப்பெரிய பிரச்சனையல்ல. ஆனால் மிகவிரைந்து தீர்க்கப்படவேண்டிய பிரச்சனையாகும். யோனியானது தனது வேதிச்சமநிலையைப் பராமரிக்கவும், யோனித்திசுக்களின் நெகிழ்வுத்தன்மைக்காவும் இயற்கையாக ஏற்படும் ஒரு தடுப்பு நடவடிக்கையாகும். ஈத்திரோசன் தூண்டலனினால் வெள்ளைப்படுதலே பொதுவாக உடலியல் வெள்ளைப்படுதல் என்றழைக்கப்படுகிறது. கருவுற்ற காலத்திலும் பெண்களுக்கு வெள்ளைப்படுதல் நிகழும். இக்காலத்தில் ஈத்திரோசன் சுரப்பு அதிகரிப்பின் காரணமாக சற்று அதிகமான இரத்தப்போக்கு ஏற்படும். பிறந்த பெண்குழந்தைக்கும் சிறிது காலம் அதனுடைய கருப்பையின் ஈத்திரோசன் வெளிப்பாடு காரணமாக வெள்ளைப்படுதல் நிகழலாம். பாலியல் தூண்டல் காரணமாகவும் வெள்ளைப்படுதல் ஏற்படுகிறது.
வெள்ளைப்படுதல் அழற்சி
வெள்ளைப்படுவதன் காரணமாக யோணித்தசைகளில் நெரிசல் அல்லது வீக்கம் ஏற்பட்டு அழற்சி ஏற்படலாம். இதனால் துர்நாற்றத்துடன் கூடிய மஞ்சள் நீர்மம் வெளியேறுமாயின் உடனடியாக மருத்துவரின் ஆலோசனையை நாடவேண்டும். ஏனெனில் வெள்ளைப்படுதல் என்பது உள்ளுறுப்புகள் பாக்டீரியாக்களால் பாதித்தல், பால்வினை நோய்கள் போன்ற பல நோய்கள் பரவுவதன் அறிகுறி நிலையாகும். குழந்தைப் பேறுக்குப் பின் வெள்ளைப்படும் போது முதுகுவலியுடன் துர்நாற்றத்துடன் கூடிய யோனிநீர் வெளியேறும்,(இதில் இரத்தம், நஞ்சுக்கொடி திசுக்கள், சளி போன்றவை கலந்துள்ளதால் துர்நாற்றம் ஏற்படும்) வெள்ளைப்படுவதால் கருப்பையானது பேறுக்கு முன்னிருந்த நிலைக்குச் சுருங்குவதில் தடை ஏற்படலாம். இந்நிலையில் இந்நோய்க்கு கண்டறிய யோனியின் ஈரத்தன்மைச் சோதனை, கிராம் சோதனை, சிறுநீர்ப் பரிசோதனை, பாப் சோதனை ஆகியவை பரிந்துரைக்கப்படுகின்றன.
ஒட்டுண்ணிகளால் வெள்ளைப்படுதல்
ஒட்டுண்ணிகள், புரோட்டோசோவா எனப்படும் ஒருசெல்லுயிரிகளான முதலுயிரிகள் ஆகியவைகளாலும் வெள்ளைப்படுதல் ஏற்படும். எரிச்சல், அரிப்பு, கெட்டியான நீர்ம வெளியேற்றம், கெட்டியான மஞ்சள் நிறச் சளி வெளியேறுதல் ஆகியவை இதன் அறிகுறிகளாகும்.
சிகிச்சை
வெள்ளைப்படுதல் என்பது பால்வினைநோய்த் தொற்றினால் உருவாகக்கூடியதாகையால் இதற்கு பால்வினை நோய்ளுக்கான சிகிச்சையளிக்க வேண்டும். மெட்ரோனைடசோல் போன்ற நோய்க்கொல்லிகள் உட்கொள்ளவேண்டும். கிளிண்டாமைசின் அல்லது ட்ரினைடசோல் போன்ற நோய்க்கொல்லிகள் பால்வினை நோய்களுக்கு வழங்குவது போலவே இதற்கும் வழங்கப்படுகின்றன.
பெயரியல்
லூக்கோறியா என்ற சொல் வெள்ளைப்படுதல் எனப் பொருள்தரும் லுக்கோறியா என்ற கிரேக்க மொழிச்சொல்லில் இருந்து பிறந்ததாகும். (leukós, “white”) + ῥοία (rhoía, “flow, flux”). ’லூக்கோ’ என்றால் வெள்ளை என்றும் ’றியா ’எனில் போக்கு அல்லது வெளியேற்றம் எனவும் பொருள்தரும்.
மேற்கோள்கள்
பகுப்பு:பால்வினை நோய்கள்
நோர்சு தொன்மவியல்
நோர்சு தொன்மவியல் (Norse mythology) அல்லது இசுகான்டனேவியன் தொன்மவியல் கதைகள் கிரேக்க-ரோமன் தொன்மவியல் கதைகளுடன் ஒப்பிடத்தக்கது, ஆனால் பல்வேறு வழிகளில் வேறுபட்டது, தனுத்துவமானது. நோர்ஸ் தொன்மவியல் நோர்டீக் அல்லது ஸ்கான்டனேவியன் நாடுகள் என்று கூறப்படும் டென்மார்க், ஐஸ்லான்ட், நோர்வே, சுவீடன் ஆகிய நாடுகளில் வழங்கிய தொன்மவியல் கதைகளையே குறித்து நிற்கின்றது. (பொதுவாக பின்லாந்தும் மொத்த ஐந்து நோர்டீக் நாடுகளில் ஒன்று, ஆனால் தொன்மவியல் கதையாடிலில் பின்லாந்து தனித்துவமான மரபை கொண்டுள்ளது, குறிப்பாக கலேவலா இலக்கியம்.)
நோர்ஸ் தொன்மவியல் மூன்று தளங்களில் ஒன்பது உலகங்களை கொண்டுள்ளது. இவ்வுலகங்கள் எக்டிர்சல் (Yggdrasil) எனப்படும் உலக மரத்தில் பிணைந்திருக்கின்றன. இவ்வுலகங்கள் அம்மரத்தில் தங்கியிருக்கும் தட்டையான வட்டு போன்று வருணிக்கப்படுகின்றன. இவை தவிர அம்மரத்தில் வேறு அம்சங்களும் உண்டு. உலக மரத்தின் உலகங்களும் அவற்றின் வாசிகளும் பின்வருமாறு:
மேல் உலகம் நடு உலகம் கீழ் உலகம்
இவ் உலக மரம் என்றும் இருந்ததில்லை, அதற்கு ஒரு தோற்ற கதை உண்டு.
நிலநேர்க்கோட்டு வட்டம்
thumb|right|[[மெர்காதோர் வீழல் மூலம் வரையப்பட்ட உலக நிலப்படம். உயர்ந்த நிலநேர்க்கோடுகளில், முனையங்களுக்கு அண்மையில், கோணங்கள் மெய்யாக இல்லை. புவியின் கோள வடிவமே உண்மையான உலக நிலப்படத்தைத் தரவல்லது. மெர்காதோர் வீழல் இந்தக் கோளத்தை ஓர் உருளைக்குள் அடக்கும்போது விழும் வீழலாம்.]] thumb|right| [[மெர்காதோர் வீழல்|மெர்காதோர் வீழலும் அதன் பயன்பாடும். இந்த நுட்பம் 16ஆம் நூற்றாண்டில் நெதர்லாந்தில் உருவானது.]]
நோர்சு தொன்மவியல்
நோர்ஸ் தொன்மவிய்ல் கதைகளின் கூறுகள் பல பிரபல ஆங்கில நாவல் மற்றும் திரைப்படமான த லோட் ஒவ் த ரிங்ஸ் உபயோகிக்கப்பட்டிருக்கின்றன.
பகுப்பு:நோர்சு தொன்மவியல்
நிலநேர்க்கோட்டு வட்டம்
நிலநேர்க்கோட்டு வட்டங்கள் ஒன்றுக்கொன்று இணையாக இருப்பதால் பெரும்பாலான நேரங்களில் இணைகள் எனவும் குறிப்பிடப்படுகின்றன. அதாவது இரு வட்டங்கள் ஒன்றுக்கொன்று ஒரே தொலைவில் இருக்கும். இந்த வட்டத்தில் உள்ள ஓரிடத்தின் அமைவிடம் அதன் நிலநிரைக்கோடால் பெறப்படும். நிலநேர்க்கோட்டு வட்டங்களும் நிலநிரைக்கோடு வட்டங்களும் வேறுபடுகின்றன; நிலநிரைக்கோட்டு வட்டங்கள் அனைத்தும் புவி மையத்தை நடுவில் கொண்ட பெருவட்டங்களாகும். ஆனால் நிலநேர்க்கோட்டு வட்டங்கள் ஒன்றுக்கொன்று அளவில் மாறுபடுபவை. நிலநடுக்கோட்டிலிருந்து விலகி தள்ளிச் செல்லச் செல்ல இவை சிறியதாகிக் கொண்டு செல்கின்றன. இவற்றின் பரிதி நீளங்களை பொது சைன் அல்லது முக்கோணவியல் சார்புகள் மூலம் எளிதில் கணக்கிட முடியும். 60வது வடக்கு இணையும் 60வது தெற்கு இணையும் ஒரே அளவிலானவை; இவை புவிநடுக்கோட்டு வட்டத்தை விட (புவியின் கோளம் சிறிய தட்டையாக்கலைக் கொண்டுள்ளதை (0.3%)  புறக்கணித்து) கிட்டத்தட்ட பாதியளவிலானவை. நிலநேர்க்கோட்டு வட்டங்கள் எப்போதும் நெடுவரைகளுக்கு செங்குத்தானவை.
வட்டத்தின் அகலாங்கு கிட்டத்தட்ட புவிநடுக்கோட்டிற்கும் அந்த வட்டத்திற்குமிடையே உள்ள கோணமாகும்; இக்கோணத்தின் உச்சி புவியின் மையத்தில் இருக்கும். புவிநடுக்கோடு 0°பாகையில் உள்ளது. வடதுருவமும் தென்துருவமும் முறையே 90° வடக்கிலும்  90° தெற்கிலும் உள்ளன. புவிநடுக்கோடே மிகவும் நீளமான நிலநேர்க்கோட்டு வட்டமாகும். இது ஒன்று மட்டுமே பெருவட்டமுமான நிலநேர்க்கோட்டு வட்டமாகும்.
ஓர் இரு பரிமாண நிலப்படத்தில் நிலநேர்க்கோட்டு வட்டங்கள் இணையாகவோ இல்லாமலோ இருக்கலாம். அவர்களிடையேயான இடைவெளியும் சீராக இல்லாதிருக்கலாம். இவை எவ்வித வீழ்ச்சி நுட்பத்தை பயன்படுத்தி சம மட்டத்தில் நிலப்படம் உருவாக்கப்பட்டது என்பதைச் சார்ந்தது. நிலநடுக்கோட்டை மையமாகக் கொண்ட சமச்செவ்வக வீழலில் நிலநேர்க்கோட்டு வட்டங்கள் கிடையாகவும், இணையாகவும், சமமான இடைவெளி கொண்டும் காணப்படும். அதேவேளை உருளைசார் அல்லது உருளைசார் போன்ற வீழல்களில் நிலநேர்க்கோட்டு வட்டங்கள் கிடையாகவும் இணையாகவும் இருந்தபோதும் சமமான இடைவெளிகளில் இருக்காது. காட்டாக மெர்காதோர் வீழலில் நிலநேர்க்கோட்டு வட்டங்கள் துருவங்களுக்கு அண்மையில் அவ்விடத்து நிலப்பட அளவுகோல்களையும் நிலப்பரப்பு வடிவங்களை சரியாகக் காட்டவும் கூடுதல் இடைவெளியோடு இருக்கும். கால்-பீட்டர்சு வீழலில் நிலநேர்க்கோட்டு வட்டங்கள் துருவங்களுக்கு அண்மையில் குறைந்த இடைவெளிகளுடன் காட்டப்படும்; இதனால் நிலப்பரப்புகளின் பரப்பளவுகள் ஒப்புநோக்கத்தக்கதாக இருக்கும். பெரும்பாலான உருளைசார்ந்தில்லாத வீழல்களில் நிலநேர்க்கோட்டு வட்டங்கள் நேராகவும் இருப்பதில்லை, இணையாகவும் இருப்பதில்லை.
இயற்கையான புவியியல் எல்லைகள் இல்லாத (பாலைவனம், கடல்) நிலப்பரப்புகளில் நாடுகளின் (அல்லது நிலப்பகுதிகளின்) எல்லைகளைக் குறிப்பிட நிலநேர்க்கோட்டு வட்டங்களின் வட்டவிற்கள் பயன்படுத்தப்படுகின்றன. 1884இல் பெர்லின் மாநாட்டில் செயற்கையாக ஆபிரிக்க நாட்டெல்லைகள் பெருமளவில் பரிமாற்றப்பட்டு நிலப்படங்களில் குறிக்கப்பட்டபோது இவ்வாறு குறிப்பிடப்பட்டது. காட்டாக வடக்கு கொலராடோவின் வடக்கு எல்லை 41°வஇலும் தெற்கு எல்லை 37°வயிலும் வரையறுக்கப்பட்டுள்ளது. ஐக்கிய அமெரிக்காவிற்கும் கனடாவிற்கும் இடையேயான எல்லையில்  கிட்டத்தட்ட பாதி  49° வ நிலநேர்க்கோட்டில் அமைந்துள்ளது. thumb|left|300px|முதன்மையான ஐந்து நிலநேர்க்கோட்டு வட்டங்கள் - [[புவியின் சம செவ்வக வீழலில் இவை வரையப்பட்டுள்ளன.]]
முதன்மையான நிலநேர்க்கோட்டு வட்டங்கள்
முதன்மையான நிலநேர்க்கோட்டு வட்டங்களாக ஐந்து அடையாளபடுத்தப்படுகின்றன. வடக்கிலிருந்து தெற்காக இவை கீழே பட்டியலிடப்பட்டுள்ளன. நிலநடுக்கோட்டின் அமைவிடம் நிலையானது; புவியின் சுழல் அச்சிலிருந்து 90 பாகைகள். ஆனால் மற்ற நிலநேர்கோட்டு வட்டங்களின் அமைவிடம் புவியின் சுற்றுப்பாதை யுடன் இந்த அச்சின் சாய்வை பொறுத்தது. எனவே இவை நிலையானவை அல்ல. கீழே கொடுக்கப்பட்டுள்ள மதிப்புகள் ஏப்ரல் 30, 2018 அன்று நிலவுவன:
இந்த நிலநேர்க்கோட்டுவட்டங்கள், நிலநடுக்கோட்டைத் தவிர, ஐந்து முதன்மை புவி வெப்ப மண்டலங்களைப் பிரிப்பவனவாகவும் உள்ளன.
வெளி இணைப்புகள்
பகுப்பு:நிலநேர்க்கோடுகள்
புலிகளின் குரல் (வானொலி)
புலிகளின் குரல் வானொலி ஒடுக்கப்பட்ட தமிழீழ மக்களின் உரிமைக் குரலாகவும், எதிரியின் பொய்மைகளுக்கு எதிரான உண்மைக் குரலாகவும் ஓங்கி ஒலிக்க வேண்டும் என்ற முனைப்போடும், விருப்போடும் தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் நவம்பர் 21, 1990 இல் மாவீரர் வாரம் தொடங்கும் நாளன்று தொடக்கி வைக்கப்பட்டது. ஆரம்ப காலம் தொடக்கம் இச்சேவைக்கு புலிகளின் மூத்த உறுப்பினர்களில் ஒருவரான நா. தமிழன்பன் (ஜவான்) பொறுப்பாக இருந்தார்.
மேற்கோள்கள்
பகுப்பு:தமிழீழ விடுதலைப் புலிகள் பகுப்பு:தமிழீழம் பகுப்பு:ஈழத் தமிழ் வானொலிகள் பகுப்பு:தமிழ் வானொலிகள்
அலெக்சாந்திரியா மிருகக்காட்சிசாலை
விலங்குகள்
காட்சிக்கு வைக்கப்பட்டுள்ள இனங்களில் நீர்யானை, சிங்கம், வரிப்பட்டை கழுதைப்புலி, கலிபோர்னியா கடல் சிங்கம், வரிக்குதிரை, ஸ்கிமிட்டர் கொம்புகள் கொண்ட ஓரிக்ஸ், கரடிகள், குரங்குகள், ட்ரோமெடரி ஒட்டகங்கள், பார்பரி செம்மறி, கருஞ்சிறுத்தை, புள்ளிக் கழுதைப்புலி, பொன்னிறக் குள்ளநரி, இரட்டைத்திமில் ஒட்டகம் மற்றும் இலாமா முதலியன அடங்கும்.
காட்சி அரங்கங்கள்
மிருகக்காட்சிசாலையில் ஊர்வன பகுதி, 'பறவைகள் மற்றும் சிறிய பாலூட்டிகள்' பிரிவு,  அருங்காட்சியகம் அமைந்துள்ளன. எகிப்தின் நாகம், நைல் முதலை மற்றும் மிக அருகிய இனமான எகிப்தின் ஆமை உள்ளிட்ட பல எகிப்திய இனங்களுக்கான ஊர்வன இல்லமும் உள்ளது.
பறவைகளில் பருந்துகள், கழுகுகள், வல்லூறும் பாலூட்டிகளில் ஆப்பிரிக்க முகடு முள்ளம்பன்றிகள் மற்றும் எகிப்தின் கீரிப்பிள்ளை அடங்கும்.
விலங்கு நலன்
2000களின் முற்பகுதியில் மிருகக்காட்சிசாலையானது போதுமான கவனிப்பின்றி பழுதடைந்தது. எகிப்து விலங்கு உதவி, தன்னார்வலர்களின் குழுவுடன் சேர்ந்து, விலங்குகளின் வாழ்க்கை நிலைமைகளை மேம்படுத்த உதவத் தொடங்கியது. மிருகக்காட்சிசாலையின் யானையைப் பகலில் சங்கிலிகளிலிருந்து விடுவிப்பதற்கும், சுதந்திரமாகச் சுற்றித் திரிவதற்கும், அதே போல் பகல்நேரங்களி நிழல் தரும் கொட்டகை அமைப்பதற்கும், இரவுநேர தங்குமிடங்களை வலுப்படுத்துவதற்கும் மிருகக்காட்சிசாலை அதிகாரிகள் நடவடிக்கை மேற்கொள்ள முயற்சி மேற்கொண்டனர். இவர்கள் சிம்பன்சியின் உணவை மேம்படுத்துவதற்காக மேற்பார்வையாளர்களுக்கு உதவிப்புரிந்தனர். அவர்களின் வெளிப்புற பாதுகாப்பு அடைப்புகளை மேம்படுத்தினர். மேலும் இரவு தங்குமிடங்களில் மரத் தளங்களை நிறுவ முயற்சி மேற்கொண்டனர்.
பிப்ரவரி 2015ல், இரண்டு ஆண்கள் அலெக்ஸாண்ட்ரியா மிருகக்காட்சிசாலையில் நுழைந்து ஹமாத்ரியாஸ் பபூன்களை குச்சிகளைக் கொண்டு அடித்தனர். பெரும்பாலான குரங்குகள் பாதுகாப்பிற்காகக் கூரைமீது ஓடின. கூட்டத்திலிருந்தவர்கள் கூச்சலிட்டு, சிரித்தார்கள், கைதட்டினார்கள்.
இரண்டு பேரும் குரங்கு அடைப்பில் கணிசமான நேரத்தைச் செலவிட்டனர். ஆனால் மிருகக்காட்சிசாலையில் பாதுகாப்பினர் இதில் தலையிடவில்லை. இருப்பினும் இறுதியில், அந்த ஆண்கள் கைது செய்யப்படாமலும், எந்தவிதமான விளைவுகளையும் சந்திக்காமலும் அந்த இடத்தை விட்டு வெளியேறினர்.
வெளி இணைப்புகள்
பகுப்பு:Coordinates on Wikidata
சீன மக்கள் குடியரசின் உச்ச மக்கள் நீதிமன்றம்
சீன உச்சநீதிமன்றம் (சீனம்: 最高人民法院; ) சீனா தலைநகர் பெய்ஜிங் இல் இயங்கி வரும் நாட்டின் மிக உயர்ந்த நீதிமன்றம் ஆகும். இது சீன அரசியலமைப்புச் சட்டம் படி இயங்கி வருகின்றது. 1949 அக்டோபர் 22 முதல் செயல்படுகிறது.
அமைப்பு
சீன உச்ச நீதிமன்றம் பிரிட்டிஷ் பொது சட்ட மரபுகள் மற்றும் போர்த்துகீசியம் சிவில் சட்ட மரபுகளின் அடிப்படையில் முறையான நீதி முறைமைகள் அடிப்படையாக கொண்டு தீர்ப்புகள் வழங்கப்படுகின்றன. தற்போது தலைமை நீதிபயாக ஜூ கியாங் பதவி வகிக்கிறார். சீன ஆட்சிக்கு உட்பட்ட, ஆனால் தன்னாட்சி உடைய ஹொங்கொங், மக்காவு ஆகியவை இதற்கு கட்டுப்பட்டவை அல்ல. இதுவே அதி உயிர் நீதிமன்றமாக இருந்தாலும், இதன் முடிவுகள் தேசிய மக்கள் பேராயம் மாற்றியமைக்கப்படக் கூடியவை. மேலும், பல அரசியல் வழக்குகளில் சீனப் பொதுவுடமைக் கட்சியின் தலையீடு உள்ளது.
மேற்கோள்கள்
பகுப்பு:உச்ச நீதிமன்றங்கள் பகுப்பு:சீனாவில் சட்டம்
திருவில்லிபுத்தூர் ஊராட்சி ஒன்றியம்
திருவில்லிபுத்தூர் ஊராட்சி ஒன்றியம் (Srivilliputtur Block) தமிழ்நாட்டின், விருதுநகர் மாவட்டத்தில் உள்ள 11  ஊராட்சி ஒன்றியங்களில்  ஒன்றாகும். திருவில்லிபுத்தூர் ஊராட்சி ஒன்றியம் 29 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் திருவில்லிபுத்தூரில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருவில்லிபுத்தூர் ஊராட்சி ஒன்றியத்தின் மொத்த மக்கள் தொகை 1,02,393 ஆகும். அதில் பட்டியல் இன மக்களின் தொகை 35,413 ஆகவும் மற்றும் பட்டியல் பழங்குடி மக்களின் தொகை 192 ஆகவும் உள்ளது.
ஊராட்சி மன்றங்கள்
திருவில்லிபுத்தூர் ஊராட்சி ஒன்றியத்தில் உள்ள 29 கிராம ஊராட்சி மன்றங்கள் விவரம்:
மேற்கோள்கள்
பகுப்பு:விருதுநகர் மாவட்ட ஊராட்சி ஒன்றியங்கள் பகுப்பு:விருதுநகர் மாவட்டம்
இயன் நெல்சன்
இயன் நெல்சன் (Ian Nelson) (பிறப்பு: ஏப்ரல் 10, 1995) ஒரு அமெரிக்க நாட்டு திரைப்பட நடிகர் ஆவார். இவர் நடனக் கலைஞராகவும், பாடகராகவும் திறனாற்றியுள்ளார். இவர் 2012ஆம் ஆண்டு வெளியான, த ஹங்கர் கேம்ஸ் என்ற திரைப்படத்தின் மூலம் அறிமுகமானார். அதை தொடர்ந்து தி ஜட்ஜ், தி பாய் நெக்ஸ்ட் டோர் போன்ற சில திரைப்படங்களிலும் மற்றும் டீன் வொல்ப், கிரிமினல் மைண்ட்ஸ் போன்ற தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:பாடகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ரீட்டா ஆர். கால்வெல்
ரீட்டா ரோசி கால்வெல் (Rita Rossi Colwell) (பிறப்பு நவம்பர் 23,1934), அமெரிக்காவைச் சேர்ந்த சுற்றுசூழல் நுண்ணுயிரியல் வல்லுநர் ஆவார். நுண்ணுயிரியல், மரபியல், கடலியல் போன்ற துறைகளில் இவர் பட்டம் பெற்றுள்ளார். உயிர் தகவலியல் துறையில் காஸ்மோஸ்ஐடி என்ற ஒரு நிறுவனத்தைத் தொடங்கி அதன் தலைவராக உள்ளார். 1998 முதல் 2004 வரை, தேசிய அறிவியல் அறக்கட்டளையின் 11ஆவது இயக்குநராகவும், முதல் பெண் இயக்குநராகவும் இருந்தார்.
ஆரம்ப காலம் மற்றும் கல்வி
கோல்வெல் நவம்பர் 23, 1934 அன்று மாசச்சூசெட்சில் உள்ள பெவர்லியில் பிறந்தார். இவரது பெற்றோரான லூயிசு மற்றும் லூயிசு ரோசிக்கு எட்டு குழந்தைகள் இருந்தனர். ரீட்டா குடும்பத்தில் பிறந்த ஏழாவது குழந்தை. இவரது தாயோ தந்தையோ அறிவியல் பின்னணியில் இருந்து வந்தவர்கள் அல்ல. 1956 இல், ரீட்டா பர்டூ பல்கலைக்கழகத்தில் நுண்ணுயிரியல் துறையில் பட்டம் பெற்றார். 1957 இல் மரபியலிலில் பெற்றார். நீர்வாழ் நுண்ணுயிரியலில் தனது முனைவர் ஆராய்ச்சியை 1961 இல் நுண்ணுயிரியலாளர் ஜான் லிஸ்டனின் வழிகாட்டுதலின் கீழ் வாஷிங்டன் பல்கலைக்கழகத்தில் இருந்து பெற்றார். இவர் ஒட்டாவாவில் உள்ள கனேடிய தேசிய ஆராய்ச்சி சபையின் பிந்தைய முனைவர் பட்டப் படிப்பில் பங்கேற்றார்.
தொழில்
நீர் ஆதாரங்கள் மூலம் பரவும் உலகளாவிய தொற்று நோய் மற்றும் உலகளாவிய ஆரோக்கியத்தில் அதன் தாக்கங்கள் பற்றிய ஆய்வுக்காக கோல்வெல் அங்கீகரிக்கப்பட்டார். இந்த ஆராய்ச்சியின் மூலம், இவர் ஒரு சர்வதேச வலையமைப்பை உருவாக்கியுள்ளார், இது குடிநீரில்/குளிப்பதில் புதிய தொற்று நோய்கள் தோன்றுவதை கவனத்திற்கு கொண்டு வந்துள்ளது. பெரும்பாலும் வளர்ந்துவரும் நாடுகளில் அதன் பங்கைப் பற்றியது.
வாந்திபேதி ஆராய்ச்சி
வாந்திபேதி பற்றிய ஆரம்பகால ஆராய்ச்சி மற்றும் ஆய்வின் போது, வாந்திபேதி சாதகமற்ற சூழ்நிலையில் செயலற்ற நிலையில் இருக்கும் மற்றும் நிலைமைகள் மீண்டும் சாதகமாக இருக்கும் போது இயல்பான செயல்பாடுகளை மீண்டும் தொடங்கும் என்று கோல்வெல் கண்டுபிடித்தார்.
சொந்த வாழ்க்கை
ரீட்டா தனது கணவர் ஜாக் கால்வெல்லை பர்டூவில் இயற்பியல் வேதியியல் பட்டதாரி மாணவராக இருந்தபோது சந்தித்தார். இவர்களுக்கு இரண்டு மகள்கள் மற்றும் மூன்று பேரக்குழந்தைகள் இருந்தனர். ஜாக் எச். கால்வெல் (1931-2018) தேசிய தரநிலைப் பணியகத்தில் விஞ்ஞானியாவார்.
வெளி இணைப்புகள்
பகுப்பு:அமெரிக்க நுண்ணுயிரியலாளர்கள் பகுப்பு:1934 பிறப்புகள் பகுப்பு:வாழும் நபர்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
இலீலா ராய்
இலீலா ராய் (Leela Roy) என்கிற இலீலா நாக் (2 அக்டோபர் 1900 - 11 சூன் 1970), இந்தியாவைச் சேர்த முற்போக்கான பெண் அரசியல்வாதியும், சீர்திருத்தவாதியும், நேதாஜி சுபாஷ் சந்திர போஸின் நெருங்கிய கூட்டாளியுமாவார்.
குடும்பம்
இவர், வங்காளத்தில் சில்ஹெட்டில் (இப்போது வங்காளதேசம் ) ஒரு உயர் நடுத்தர வர்க்க பெங்காலி இந்து காயாஸ்த குடும்பத்தில் அசாமின் கோல்பாராவில் துணை நீதிபதியாக இருந்த கிரிச்சந்திர நாக் - குஞ்சலதா நாக் ஆகியோருக்கு மகளாக பிறந்தார். கொல்கத்தாவிலுள்ள பெதுன் கல்லூரியில் கல்வி பயின்று ஆங்கிலத்தில் தங்கப் பதக்கம் பெற்றார். இவருடைய தந்தை கிரிச்சந்திர நாக் சுபாஷ் சந்திர போஸின் ஆசிரியராக இருந்தார். இலீலா பல்கலைக்கழக அதிகாரிகளுடன் போராடி தாக்கா பல்கலைக்கழகத்தில் அனுமதிக்கப்பட்டு முதுகலை பட்டம் பெற்றார். அப்போது தாக்கா பல்கலைக்கழகத்தில் இணை கல்வி அனுமதிக்கப்படவில்லை. அப்போதைய துணைவேந்தர் பிலிப் ஹார்டாக் இவரது சேர்க்கைக்கு சிறப்பு அனுமதி அளித்தார்.
சமூகப் பணி
thumb| சமாஜ் செபி சங்கத்தின் பிற நிறுவனர் உறுப்பினருடன் இலீலா ராய், 1946 டாக்காவில் இரண்டாவது பெண்கள் பள்ளியைத் தொடங்கி, பெண்களுக்கான சமூகப் பணி மற்றும் கல்வியில் தன்னை ஈடுபடுத்திக் கொண்டார். சிறுமிகள் கற்றல் திறன்களையும் தொழிற்ப. மேலும், பெண்கள் தற்காப்புக்காக தற்காப்புக் கலைகளைக் கற்றுக்கொள்ள வேண்டியதன் அவசியத்தை வலியுறுத்தினார். பல ஆண்டுகளாக, இவர் பெண்களுக்காக பல பள்ளிகளையும் நிறுவனங்களையும் நிறுவினார்.
1921இல் ஏற்பட்ட வங்காள பெரும் வெள்ளத்திற்குப் பிறகு இவர் நிவாரணப் பணிகளுக்குத் தலைமை தாங்கியபோது நேதாஜி சுபாஷ் சந்திர போஸை சந்தித்தார். அப்போது டாக்கா பல்கலைக்கழக மாணவியாக இருந்த இவர் டாக்கா மகளிர் குழுவை அமைப்பதில் முக்கிய பங்கு வகித்தார். அந்த வகையில் "நேதாஜிக்கு உதவுங்கள்" என்ற முழக்கத்துடன் நன்கொடைகளையும் நிவாரணப் பொருட்களையும் அதிகமாக சேகரித்தார்.
1931ஆம் ஆண்டில், இவர் "ஜெயஸ்ரீ" என்ற பத்திரிக்கையை வெளியிடத் தொடங்கினார். இது பெண் எழுத்தாளர்களால் முழுமையாக பங்களிக்கப்பட்டு நிர்வகிக்கப்பட்டு வெளியிடப்பட்டது. அதன் பெயரை பரிந்துரைத்த இரவீந்திரநாத் தாகூர் உட்பட பல முக்கிய பிரமுகர்களின் ஆசிகளைப் பெற்றது.
அரசியல் செயல்பாடு
இலீலா நாக், திசம்பர் 1923இல் டாக்காவில் தீபாலி சங்கம் என்ற ஒரு கிளர்ச்சி அமைப்பை உருவாக்கினார். அங்கு போர் பயிற்சி அளிக்கப்பட்டது. பிரிதிலதா வதேதர் அங்கிருந்து பாடங்களை எடுத்தார். இவர் உப்புச் சத்தியாகிரகத்திலும் பங்கேற்றார். அதற்காக ஆறு ஆண்டுகள் சிறையில் இருந்தார். 1938ஆம் ஆண்டில், காங்கிரசின் தேசியத் திட்டக் குழுவிற்கு சுபாஷ் சந்திர போஸால் பரிந்துரைக்கப்பட்டார். 1939இல் இவர் அனில் சந்திர ராய் என்பவரை மணந்தார். காங்கிரசிலிருந்து போஸ் பதவி விலகியவுடன், இவர் தனது கணவருடன் சேர்ந்து பார்வர்ட் பிளாக்கு கட்சியுடன் இணைந்தார்.
1960ஆம் ஆண்டில் இவர் பார்வர்ட் பிளாக்கு (சுபாசிஸ்ட்), பிரஜா சோசலிச கட்சி ஆகிய இரு கட்சிகளின் இணைப்பால் உருவாக்கப்பட்ட புதிய கட்சியின் தலைவரானார். ஆனால் அதன் பணியில் ஏமாற்றமடைந்தார். இரண்டு வருடங்களுக்குப் பிறகு இவர் அரசியலில் இருந்து ஓய்வு பெற்றார்.
இறப்பு
நீண்டகால நோய்க்குப் பிறகு, சூன் 1970இல் இவர் இறந்தார்.
இந்திய நாடாளுமன்றத்தின் மத்திய மண்டபத்தில் இலீலா ராயின் உருவப்படம் திறந்து வைக்கப்பட்டது. இவ்விழாவில் திசம்பர் 22, 2008 அன்று, குடியரசுத் துணைத் தலைவர், முகம்மது அமீத் அன்சாரி, மக்களவை சபாநாயகர் சோம்நாத் சட்டர்ஜி, பிரதமர் மன்மோகன் சிங், மக்களவை எதிர்க்கட்சித் தலைவர் லால் கிருஷ்ண அத்வானி ஆகியோர் உடனிருந்தனர்.
மேற்கோள்கள்
பகுப்பு:இந்திய சமுதாய மறுமலர்ச்சியாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:சமூக சேவகர்கள் பகுப்பு:இந்திய விடுதலைப் போராட்ட வீராங்கனைகள் பகுப்பு:1970 இறப்புகள் பகுப்பு:1900 பிறப்புகள் பகுப்பு:வங்காள மக்கள்
சசாராம்
சசாராம் (Sasaram) (सासाराम, ),  இந்திய மாநிலமான பிகார் மாநிலத்தின் ரோத்தாஸ் மாவட்டத்தின் நிர்வாகத் தலைமையிட நகரமும், நகராட்சியும் ஆகும். சாசாராம், பஷ்தூன் தில்லி மாமன்னர் சேர் சா சூரி மறைந்த இடமாகும்.
அசோகரின் சிறு பாறைக் கல்வெட்டுக்கள்
பேரரசர் அசோகர் நிறுவிய 13 சிறு பாறைக் கல்வெட்டுகளில் ஒன்று சாசாராமின் கைமூர் மலையின் சிறு குகையில் உள்ளது.
கல்வெட்டுக் குறிப்பின் உள்ளடக்கம்
இ. ஹல்ட்சுச் என்பவர் சாசாராம் பாறைக் கல்வெட்டின் புதிய மொழி பெயர்ப்பை வெளியிட்டுள்ளார். }}
வரலாறு
சசாராமில் பிறந்த ஆப்கானிய பஷ்தூனியரான சேர் சா சூரி, முகலாயர்களிடமிருந்து தில்லியை கைப்பற்றி வட இந்தியாவை ஆண்டவர். சிக்கலற்ற நிலவரி, நில நிர்வாகம், நீர்பாசானம், சாலை அமைத்தல் போன்றவைகளில் இவரது சீர்திருத்தங்களை, பின்னால் ஆட்சிக்கு வந்த முகலாயர்களும், ஆங்கிலேயர்களும் கடைப்பிடித்தனர்.
சசாராம் நகரத்தில் செயற்கையாக அமைந்த ஏரியின் நடுவில், இந்தோ ஆப்கானிய கட்டிடக்கலையில் 122 அடி உயரம் கொண்ட ஒரு சிவப்பு கல்லால் ஆன குவி மாடத்தை நிறுவினார்.
இராஜ அரிச்சந்திரன், தன் மகன் லோகிதாசன் பெயரில் கி மு 7ஆம் நூற்றாண்டில், சசாராம் நகரத்தில் கட்டிய ரோட்டஸ்காட் கோட்டை உள்ளது.
தட்பவெப்பம்
கோடைக் காலத்தில் பாட்னா, கயை போன்று சசாராம் மிக அதிக வெப்பம் கொண்டது.
சாலைகள்
சேர் சா சூரி அமைத்த பெரும் தலைநெடுஞ்சாலை சசாராம் வழியாக செல்வதால், வட இந்தியா முழுவதையும் சாலை வழியாக பயணிக்கலாம்.
தொடருந்து
சசாராம் தொடருந்து நிலையம், பாட்னா, கொல்கத்தா, வாரணாசி, மும்பை, கான்பூர், லக்னோ, மற்றும் தில்லி போன்ற முக்கிய நகரங்களை இணைக்கிறது.
மக்கள் தொகையியல்
2011ஆம் மக்கள் தொகை கணக்கெடுப்பின் படி, சசாராமின் மக்கள் தொகை 147,408 ஆகவும், அதில் ஆண்கள் 52% ஆகவும்; பெண்கள் 48% ஆகவும் உள்ளனர். எழுத்தறிவு 80.26%ஆகவும், ஆண்கள் எழுத்தறிவு 85%ஆகவும், பெண்களின் எழுத்தறிவு 75%ஆகவும் உள்ளது. மக்கள் தொகையில் 13% ஆறு வயதிற்குட்பட்ட குழந்தைகள் உள்ளனர். சாசாராமில் இந்துக்கள், முஸ்லீம்கள், சீக்கியர், பௌத்தர்கள் மற்றும் சமண சமய மக்கள் கலந்து வாழ்கின்றனர்.
பொருளாதாரம்
கங்கை ஆறு பாய்வதால் சசாராம் வேளாண் விளை பொருள் உற்பத்தியில் முன்னிலை வகிக்கிறது. மேலும் சிவப்பு வண்ண மணற்கல் சுரங்கங்களிலிருந்து, கட்டுமானப் பணிகளுக்கு தேவையான கற்கள் தோண்டி எடுக்கப்படுகிறது.
வெளி இணைப்புகள்
பகுப்பு:ரோத்தாஸ் மாவட்டம் பகுப்பு:பீகார் மாநிலத்திலுள்ள ஊர்களும் நகரங்களும் பகுப்பு:அசோகரின் கல்வெட்டுக்கள் பகுப்பு:இந்தியக் கல்வெட்டுகள்
டோங்கர்கட்
டோங்கர்கட் என்னும் நகரம், இந்திய மாநிலமான சத்தீஸ்கரில் உள்ள ராஜ்நந்துகாவ் மாவட்டத்தில் உள்ளது. இங்குள்ள பம்பலேஸ்வரி தேவி கோயில் புகழ்மிக்க கோயிலாகும்.
சான்றுகள்
பகுப்பு:ராஜ்நாந்துகாவ் மாவட்டம் பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
நெடுவரை (புவியியல்)
(புவியியல்) நெடுவரை அல்லது நெடுங்கோடு அல்லது நிலநிரைக்கோடு (meridian or line of longitude) புவியின் பரப்பில் கற்பனையான பெருவட்டத்தில் பாதியாகும். இவற்றின் ஒருமுனை வட துருவத்திலும் மற்றொரு முனை தென் துருவத்திலும் முடிகின்றன; ஒரே அளவிலான நெட்டாங்குகள் அனைத்தையும் இணைக்கின்ற கோடாகும். இந்த வட்டத்தில் உள்ள ஓர் புள்ளியின் அமைவிடத்தை அதன் நிலநேர்க்கோடு மூலம் பெறலாம். ஒவ்வொரு நிரைகோடும் அனைத்து நிலநேர்க்கோட்டு வட்டங்களுக்கும் செங்குத்தானவை. நிரைகோடுகள் அனைத்துமே ஒரே அளவிலானவை. இவை புவியின் பெருவட்டத்தில் பாதியானவை. எனவே இவற்றின் நீளம் 20,003.93 கிமீ (12,429.9 மைல்கள்) ஆகும்.
ஜோத்ஸ்னா பட்
ஜோத்ஸ்னா ஜோதி பட் (Jyotsna Jyoti Bhatt) (6 மார்ச் 1940 11 சூலை 2020) இந்தியாவைச் சேர்ந்த மட்பாண்டக் கலைஞரும், குயவனுமாவார். இவர் முதலில் வதோதரா மகாராஜா சாயாஜிராவ் பல்கலைக்கழகத்தில் நாற்பது ஆண்டுகள் கற்பித்தார்.
நெடுவரை (புவியியல்)
ஐஈஆர்எஸ் உசாக்குறிப்பு நெடுங்கோடு
முதன்மை நெடுங்கோட்டின் அமைவிடம் வரலாற்றில் பலமுறை மாறியுள்ளது. இவை நடைமுறைப்படி பெரும் மாற்றங்களை உண்டாக்கவில்லை. வரலாற்றின்படி நெடுங்கோட்டை தீர்மானிப்பதில் ஏற்பட்ட பிழைகள் முதன்மை நெடுங்கோடு மாறுவதால் ஏற்படும் பிழையை விட பெரிதாக இருந்தன. புதிய புவிமேற்பரப்பியல் முறைமை 84 (WGS84) ஏற்கப்பட்டபிறகு செயற்கைக்கோள் சார்ந்த புவிப்பரப்பியல் அளவிடல்களின்படி முதன்மை நெடுங்கோடு தற்போதைய கிரீன்விச் முதன்மை நெடுங்கோட்டிற்கு 102.478 மீட்டர்கள் கிழக்கில்  உள்ளதாக கண்டறியப்பட்டுள்ளது. இந்தப் புதிய நடப்பு முதன்மை நெடுங்கோடு கிரீன்விச் முதன்மை நெடுங்கோடு போல அடையாளப்படுத்தப்படவில்லை.
ஜோத்ஸ்னா பட்
சுயசரிதை
ஜோத்ஸ்னா பட் 1940 மார்ச் 6 அன்று இந்தியாவின் குஜராத் மாநிலத்தின் கட்ச் மாவட்டத்தில் உள்ள மாண்டவியில் பிறந்தார். இவர் மும்பையில் சர் ஜே.ஜே கலைப்பள்ளியில் ஒரு வருடம் படித்தார். பின்னர் சங்கோ சௌதுரியின் கீழ் சிற்பக்கலையை படிக்க 1958இல் மகாராஜா சாயாஜிராவ் பல்கலைக்கழகத்தில் சேர்ந்தார். அங்கு மட்பாண்டங்களில் ஆர்வம் காட்டினார். 1960களின் நடுப்பகுதியில் அமெரிக்காவின் நியூயார்க் நகரத்தில் உள்ள புரூக்ளின் பெருநகரத்தில் உள்ள புரூக்ளின் அருங்காட்சியக கலைப் பள்ளியில் ஜோலியன் ஹோஃப்ஸ்ட்டின் கீழ் மட்பாண்டங்களைப் படித்தார். பின்னர், இவர் இந்தியாவுக்குத் திரும்பி வடோதராவில் குடியேறினார். 1972ஆம் ஆண்டில், மகாராஜா சாயாஜிராவ் பல்கலைக்கழகத்தின் நுண்கலை பீடத்தில் உள்ள சிற்பத்தின் சுட்டாங்கல் அரங்கத்தில் பேராசிரியராக சேர்ந்தார். அங்கு இவர் 40 ஆண்டுகள் பணியாற்றி, 2002 இல் மட்பாண்டத் துறையின் தலைவராக ஓய்வு பெற்றார்.
நெடுவரை (புவியியல்)
ஐஈஆர்எஸ் உசாக்குறிப்பு நெடுங்கோடு
செயற்கைக்கோள்கள் புவியின் மேற்பரப்பிலிருந்த மேற்கோள் தளத்தை புவியின் நிறைமையத்திற்கு மாற்றியுள்ளன. புவியின் மேற்பரப்பின் ஏற்ற இறக்கங்களை பொருட்படுத்தாது இந்த நிறைமையத்தை சுற்றியே செயற்கைக்கோள்கள் சுற்றி வருகின்றன. செயற்கோள்களுக்கான புவிப்பரப்பியல் மேற்கோள் தளம் இந்த நிறைமையத்தை வைத்து நவீன முதன்மை நெடுங்கோடு வானியல் கிரீன்விச் முதன்மை நெடுங்கோட்டுக்கு கிழக்கில் 5.3" பாகையில் உள்ளதாக தீர்மானிக்கப் பட்டது. கிரீன்விச்சின் நிலநிரைக்கோட்டில் இந்த கோணம் 102 மீட்டர்களாக உள்ளது. இந்த மாற்றத்தை 1984இல் பன்னாட்டு நேரச் செயலகம்  (BIH) அலுவல்முறையாக ஏற்றுக்கொண்டது.  இது  புவிமேற்பரப்பியல் முறைமை 84  (WGS84) என அறியப்படுகிறது.
காந்தவியல்
காந்த நெடுங்கோடு தெற்கு காந்தமுனையையும் வட காந்தமுனையையும் இணைக்கும் கற்பனை  கோட்டிற்கு இணையானதாகும். புவியின்பரப்பில் காந்தவிசைக் கோடுகளின் கிடைமட்டக் கூறாக எடுத்துக் கொள்ளலாம். எனவே, காந்தமானியின் ஊசி காந்த நெடுங்கோட்டிற்கு இணையாக நிற்கும். காந்த நெடுங்கோட்டிற்கும் மெய்யான நெடுங்கோட்டிற்கும் இடையே உள்ள கோணம், காந்த ஒதுக்கம், கடல்வழி செல்வதற்குப் பயனாகிறது.